Merlimau

Merlimau (; ) merupakan sebuah bandar dan mukim yang terletak di Daerah Jasin, Melaka, Malaysia. Jaraknya adalah lebih kurang 23 km dari Bandaraya Melaka dan Muar serta 22 km selatan dari bandar Jasin. Merlimau adalah sebuah mukim di dalam daerah Jasin dengan keluasan 4,674 hektar yang mempunyai 28 buah kampung.

Kawasan yang berada di dalam poskod Merlimau (77300) ialah Umbai, Pulai, Serkam, dan Kampung Seri Mendapat.
Sejarah Merlimau

Merlimau, Terhasil Dari Perbuatan Melimau Keris Dan Mara Rimau

Ramai orang-orang tertanya-tanya tentang asal nama "Merlimau" atau bagaimana Merlimau dapat namanya. Daripada tradisi lisan atau cerita-cerita mulut terdapat dua cerita. Seperti yang diperkatakan ada dua kelompok keturunan terbesar di Merlimau iaitu Bugis dan Palembang.
Sumber pertama: Cerita orang-orang Palembang

Dikatakan orang-orang Melayu dahulu sangat pandai bermain senjata istemewanya keris. Mereka adakan latihan bersilat, berpencak atau seni mempertahankan diri setiap hari. Masing-masing mempunyai keris sebagai senjata persendirian yang dibawa ke mana-mana mereka pergi untuk mempertahankan diri dan menentang musuh. Keris ini dijaga dan dipelihara. Cara menjaganya ialah "diusap dan dilimau". Ini bermakna keris mereka mesti diusap dengan kemenyan dan diurut dengan limau. Tradisi merlimau keris ini masih terdapat dikalangan masyarakat Melayu khasnya yang menyimpan keris pusaka. Upacara ini dinamakan "Upacara Merlimau Keris". Setiap malam Jumaat, keris mereka mesti dilimau. Dalam upacara ini mereka berkumpul di rumah Tok Guru untuk melimau keris. Bila ditanya, "Hendak ke mana?", mereka menjawab, "Hendak melimau", dan akhirnya tempat itu dinamakan "Merlimau".

Orang Palembang di Merlimau juga adalah dari keluarga Demang. Merlimau merupakan Perkampungan Keluarga Demang yang berada di semenanjung Melaka di zaman Kesultanan Melayu Melaka.
Sumber kedua: Cerita keturunan Bugis

Pada tahun 1511, Pembesar Orang Bugis yang berhijrah ke Merlimau ialah Datuk Kaya Makmun. Beliau pada asalnya telah menebas, menebang hutan untuk membuat kawasan kediaman. Waktu itu di pedalaman atau di hulu sungai Merlimau adalah hutan yang tidak pernah diterokai. Hutan belantara yang begitu besar dikatakan banyak didiami oleh binatang buas terutamanya harimau. Harimau sentiasa mengancam pendatang baharu ini kerana mereka tinggal di pinggir hutan tebal. Sehubungan dengan itu Datuk Kaya mengarahkan orang-orang mereka membuat pagar menahan serangan atau menahan bahaya harimau. Dalam bahasa dahulu disebut "mara rimau", di mana mereka membuat pagar untuk menahan kemaraan harimau yang akan mengancam kehidupan mereka. Mereka menamakan tempat ini sebagai Mara Rimau, dan akhirnya menjadi "Merlimau".
Bugis Merlimau Dan Tun Teja

Bugis di Merlimau berdarah anak raja dan pahlawan Bugis bermula pada zaman akhir kejatuhan institusi Kesultanan Melayu Melaka. Pada tahun 1511, pahlawan-pahlawan bersama anak raja Bugis dipanggil Sultan Melaka untuk membantu mempertahankan Kota Melaka daripada serangan Portugis. Selepas Pintu Kota Melaka dibuka, Sultan Melaka lari berundur ke Muar, manakala pahlawan-pahlawan Bugis berundur di sekitar Merlimau. Tun Teja, nenda kepada Sultan Mahmud Syah telah jatuh gering yang berat dan mangkat di perkampungannya di Merlimau dalam perjalanan Sultan Mahmud Syah dan orang-orang kerajaan Melaka berundur ke Muar.

Kampung Mentija juga dikenali sebagai Kampung Tun Teja.
Kemudahan di Merlimau

Merlimau dapat dikunjungi dari Bandaraya Melaka melalui dua jalan; Lebuh AMJ dan Jalan Melaka-Muar . Dari Jasin pula melalui Jalan Merlimau-Jasin sepanjang 21 kilometer. Dari Lebuhraya Utara-Selatan melalui susur keluar Jasin , selepas keluar dari Plaza Tol Jasin, sepanjang 5 kilometer melalui ladang kelapa sawit sehingga jumpa simpang tiga; ke kiri ke Jasin dan ke kanan ke Merlimau.

Jalanraya 4 lorong dikenali sebagai Lebuh AMJ menghubungkan dari Merlimau ke Muar, Sungai Rambai (selatan); Bandaraya Melaka, Alor Gajah dan plaza tol Simpang Ampat (utara) telah dibuka kepada orang ramai pada 2007. Persimpangan Merlimau Lebuh AMJ yang menghubungkan dengan pekan Merlimau hanya sepanjang 3 kilometer.

Ada satu syarikat bas yang memberikan perkhidmatannya dari Melaka Sentral dan Jasin Sentral iaitu syarikat bas Panorama Melaka (dahulu kenali sebagai syarikat bas MOS dan Kenderaan Aziz).

Merlimau tiada jaringan kereta api. Jika pengunjung ingin menggunakan perkhidmatan kereta api boleh turun di Stesen Kereta Api Pulau Sebang / Tampin di Alor Gajah yang jaraknya 53 kilometer dari Pekan Merlimau atau menggunakan Stesen Kereta Api Batang Melaka sejauh 42 kilometer dari Pekan Merlimau. Syarikat bas Panorama Melaka yang berhenti di stesen Batang Melaka. Manakala Stesen KTMB Pulau Sebang semua jenis ekspres KTM berhenti di stesen ini.

*Institusi Pengajian Tinggi:
** Politeknik Merlimau
** Kolej Komuniti Jasin
** Universiti Teknologi Mara Jasin di Kampung Seri Mendapat
*Sekolah Menengah:
** Sekolah Menengah Kebangsaan Dato' Abdul Rahman Yaakub (SMKDARY)
** Sekolah Menengah Kebangsaan Dang Anum (SMKDA)
** Sekolah Menengah Kebangsaan Tun Syed Zahiruddin (TUSZA)
* Sekolah Rendah:
** Sekolah Kebangsaan Merlimau
** Sekolah Kebangsaan Merlimau 1
** Sekolah Kebangsaan Merlimau Dua
**Sekolah Jenis Kebangsaan (C) Merlimau
*Perpustakaan Awam Merlimau
*Terdapat sebuah Pusat Kokurikulum di bawah pentadbiran Jabatan Pelajaran Melaka yang beroperasi di Kampung Lanchang (8km dari Merlimau). Lebih dikenali sebagai Kem Lanchang yang menjalankan aktiviti pendidikan luar seperti berkayak, membaca kompas dan orienteering, berbasikal lasak, memanjat tembok tiruan, litar cabaran aras tinggi dan aktiviti baharu yang dimasukkan adalah paint ball.
*Pasaraya:
**One Family Pasaraya
**Sejati Supermarket
**Pasaraya Fresco
**Bandar Baru Sdn Bhd Minimarket
**Gedung Big 10 Melaka Sdn Bhd
**Pasaraya Top Opal Sdn Bhd
*Restoran dan kafe:
**Ayam Penyet ABC Merlimau
**Cendol Seri Serkam Enterprise
**Umbai Seafood
**Ikan Bakar Hj Musa
**Ikan Bakar Muara Duyung (2) Anjung Batu
**MERLIMAU BURGER STATION
**D'Merlimau Kafe
**Pizza Hut Delivery Merlimau
**Secret Recipe
**Medan Ikan Bakar Serkam
**Medan Ikan Bakar Umbai No4 Pesona Ikan Bakar
**KFC
**Merlimau Ria Tomyam
**Sri Bayu Tomyam Seafood
**Restoran Asri Rosmerah
**Tok Abah Kafe
**Kedai Kopi Merlimau 474
**Restoran Ikan Bakar Anjung Muara
**KAFE NGETEH
**McDonald's
* Perkhidmatan awam:
** Balai Bomba dan Penyelamat, Jalan Batu Gajah
** Klinik Kesihatan, Jalan Jasin,
** Klinik-klinik swasta dan farmasi
** Perhentian bas dan pejabat pos
** Balai polis sekitar 1 kilometer di selatan, di sebelah jalan menuju ke Muar.
*Kemudahan bank:
** Bank Simpanan Nasional Giro, Jalan Jasin
** Maybank, Taman Debunga
** Tabung Haji, Bangunan Mara
** ATM Bank Islam di Politeknik Merlimau
** ATM Public Bank di dalam 7-Eleven Taman Muhibbah, Merlimau Utara
** Agrobank, Bandar Baru Merlimau Utara
* Sistem pengangkutan
** Perhentian Bas dan Teksi Merlimau (Tel: 06-263 2697)
** Grab Car Merlimau
* Masjid
** Masjid Jamek Merlimau
** Masjid As-Syuja'ah, Merlimau Utara
** Masjid Merlimau Pasir
Tarikan

Tempat bersejarah

]]
Merlimau mempunyai beberapa tempat sejarah. Antaranya ialah Rumah Penghulu Abdul Ghani, Makam Tun Teja terletak di tengah-tengah sawah padi, dan Perigi Portugis yang terletak di Kampung Pengkalan Samak yang merupakan bekas perigi yang digali oleh orang Portugis semasa kedatangan Portugis ke Melaka.
Medan Ikan Bakar

*Medan Ikan Bakar di Serkam
*Medan Ikan Bakar Anjung Batu
*Medan Ikan Bakar dan Medan Ikan Bakar Terapung Umbai (sejauh sekitar 10 kilometer)
Jeti Nelayan Merlimau

* Jeti Merlimau Pantai, Merlimau
* Jeti Pantai Siring
* Jeti Pengkalan Samak
* Jeti Sempang Pantai
* Jeti Anjung Batu yang menarik dan kemudahan bot untuk ke Pulau Besar

Merlimau merupakan salah satu kawasan penanaman padi yang masih aktif di Melaka. Terletak di Kampung Merlimau Pantai, Kamung Tengah Padang, Pengkalan Samak, Sempang dan Serkam.
Geografi

Kampung

# Kampung Merlimau
# Kampung Merlimau Pasir
# Kampung Merlimau Barat
#
# Kampung Merlimau Pekan
# Kampung Merlimau Telok
# Kampung Merlimau Tengah
# Kampung Merlimau Timur
# Kampung Baru Tanah Pinggir Merian
# Kampung Bulang
# Kampung Kilang Berapi
# Kampung Kilang Berapi Utara
# Kampung Kilang Berapi Barat
# Kampung Koalam
# Kampung Mentija
# Kampung Parit Melintang
# Kampung Paya Buluh
# Kampung Paya Lengkong
# Kampung Permatang Bukit
# Kampung Permatang Pasir
# Kampung Permatang Serai
# Kampung Sempang Bukit Kuda
# Kampung Sempang Darat Seberang
# Kampung Sempang Pantai
# Kampung Sempang Pasir Gembor / Sempang Pekan
# Kampung Tedong Pantai
# Kampung Seri Lanchang
# Kampung Solok Pantai
# Kampung Sungai Renggi
# Kampung Telok
# Kampung Tengah
# Kampung Tengah Padang
Pekan berdekatan

# Sebatu
# Semujok
Tokoh kelahiran Merlimau

# Allahyarham YAB Datuk Seri Abu Zahar bin Haji Isnin, Ketua Menteri Melaka kelapan dan memegang jawatan itu dari 23 Mei 1997 hingga 2 Disember 1999.
# Ayda Jebat, pelakon, penyanyi, model, jurucakap produk.
# Anuar Zain, penyanyi, pelakon.
# Badrul Hisyam Abdul Manap, pelari kompetitif Malaysia.
# Datuk Rabuan Pit, bekas raja pecut Asia.
# Dira Abu Zahar, pelakon, hos TV.
# Khairul Hafiz Jantan, pelari kompetitif Malaysia.
# Roslan Ahmad, ahli politik Malaysia yang merupakan ADUN (N27) Merlimau, Melaka.
# Ziana Zain, penyanyi-penulis lagu pop, model, usahawan, pelakon.
Rujukan


Pautan luar

*Peta lokasi Merlimau


Kategori:Bandar di Melaka